﻿ SECŢIUNEA „BUNĂSTAREA SUBIECTIVĂ A COPIILOR” COSMINA-ELENA POP În cadrul conferinţei „Sciences and the Contemporary Challenges. 20 Years of Teaching Sociology at the University of Oradea”, desfăşurată în perioada, 9–10 Iunie 2016, o secţiune a fost dedicată subiectului bunăstării subiective a copiilor ( Children’s subjective well-being ). Secţiunea dedicată „Bunăstării subiective a copiilor” a fost organizată de către Ferran Casas şi Sergiu Bălţătescu1. Ferran Casas este un lider în măsurarea bunăstării subiective a copiilor, după cum a fost prezentat de către Sergiu Bălţătescu de la Facultatea de Ştiinţe Socio-Umane (Universitatea din Oradea). El este profesor de psihologie socială la Facultatea de Educaţie şi Psihologie (Universitatea din Girona, Spania), dar şi liderul echipei care se ocupă de cercetarea calităţii vieţii şi drepturile copilului în cadrul Institutului de Cercetare a Calităţii Vieţii de la aceeaşi universitate2. Sergiu Bălţătescu este şeful Departamentului de Sociologie şi Asistenţă Socială din cadrul Universităţii din Oradea, având ca domenii de interes în cercetare indicatori sociali, calitatea vieţii, schimbare socială, sociologia tranziţiei etc. Coordonatorii secţiunii pledează pentru cercetarea bunăstării subiective în cazul copiilor şi adolescenţilor. Abordarea lor se încadrează în paradigma calităţii vieţii, care ia în considerare pe lângă indicatorii obiectivi şi indicatorii subiectivi, aceştia reprezentând un element-cheie în evaluarea calităţii vieţii. În prezentarea secţiunii, cei doi coordonatori au subliniat că studiul dimensiunii subiective a calităţii vieţii în cazul copiilor şi adolescenţilor a suferit o amânare până la începutul secolului al XXI-lea, în comparaţie cu studiile pe aceeaşi temă dedicate adulţilor. De asemenea, datele de cercetare sunt limitate şi nu permit o abordare comparativă. În acest context, Ferran Casas şi Sergiu Bălţătescu, evidenţiază importanţa cercetării „Children’s Worlds – International Survey of Children’s Well-Being”3, prima cercetare în care au fost colectate date de la copii sub 12 ani şi care contribuie Adresa de contact a autorului: Cosmina-Elena Pop , Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: cosminapop@gmail.com. 1 https://sites.google.com/site/sosciconf2016/sections#TOC-Section-5.-Children-s-Subjective- Well-Being-. 2 https://www.researchgate.net/profile/Ferran_Casas. 3 http://www.isciweb.org. CALITATEA VIEŢII, XXVII, nr. 2, 2016, p. 175–178 176 COSMINA-ELENA POP 2 la noi dezbateri pe tema bunăstării subiective a copiilor, inclusiv dintr-o perspectivă comparativă şi culturală. De menţionat faptul că Ferran Casas este unul dintre cei şase coordonatori ai proiectului, iar Sergiu Bălţătescu este coordonatorul proiectului în România. În cadrul secţiunii numărul 5, „Bunăstarea subiectivă a copiilor” (Children’s Subjective Well-Being)4 au fost prezentate următoarele lucrări Children’s quality of life in Romania. Subjective and objective dimensions (Cosmina-Elena Pop), Adolescents’ perception on participation and its relevance for their subjective well-being: cross cultural comparability in four Latin speaking countries: Brazil, Chile, Spain and Romania (Brîndușa Antonia Grigoraș, Ferran Casas, Jaime Alfaro, Jorge C. Sarriera, Livia Bedin, David Sirlopu, Sergiu Bălțătescu) Sport and physical activity and school children’s subjective well-being in four European countries (Sergiu Bălțătescu, Klára Kovács, Ferran Casas, Dagmar Kutsar, Dorota Strózik), iar lucrarea Well-being through arts in contemporary school (Loredana Muntean, Adina Vesa a fost lucrare distribuită. În prezentarea Children’s quality of life in Romania. Subjective and objective dimensions , Cosmina Pop (Institutul de Cercetare a Calităţii Vieţii, Academia Română) şi-a propus să realizeze o imagine de ansamblu asupra calităţii vieţii copiilor, utilizând indicatori obiectivi şi subiectivi pentru o serie de domenii ale vieţii, precum familia, starea de sănătate, educaţia şi bunăstarea materială. Punctul de plecare pentru această lucrare a fost reprezentat de discrepanţele importante între situaţia critică a copiilor din România subliniată de diferite cercetări ale organizaţiilor internaţionale şi situaţia favorabilă în ceea ce priveşte bunăstarea subiectivă. Lucrarea a încercat să pună în evidenţă relaţia dintre dimensiunea subiectivă şi cea obiectivă a calităţii vieţii copiilor din România, utilizând date obţinute în cercetarea Children’s Worlds , precum şi numeroase date statistice. Prezentarea Adolescents’ perception on participation and its relevance for their subjective well-being: cross cultural comparability in four Latin speaking countries: Brazil, Chile, Spain and Romania a rezultat din efortul de colaborare a mai multor autori, provenind din ţări şi de la instituţii diferite: Brîndușa Antonia Grigoraș (Universitatea Cluj-Napoca, România), Ferran Casas (Universitatea din Girona, Spania), Jaime Alfaro (University din Desarrollo, Chile), Jorge C. Sarriera, Livia Bedin (Universitatea Federală Federal Rio Grande do Sul, Brazilia); David Sirlopu (Universitatea din Desarrollo, Chile), Sergiu Bălțătescu (Universitatea din Oradea, România). Lucrarea şi-a propus să exploreze percepţia adolescenţilor privind participarea lor în cadrul familiei, şcolii şi comunităţii, precum şi relaţia acesteia cu bunăstarea lor subiectivă, măsurată prin intermediul a mai multor scale psihometrice. Analiza a fost realizată pe datele oferite de prima cercetare „Children’s Worlds – International Survey of Children’s Well-Being” (cercetarea pilot 2011–2012). Lucrarea pune în evidenţă faptul că o percepţie mai ridicată a participării adolescenţilor 4 Programul conferinţei https://sites.google.com/site/sosciconf2016/program. 3 SECȚIUNEA „BUNĂSTAREA SUBIECTIVĂ A COPIILOR” 177 este strâns corelată cu un nivel mai ridicat de bunăstare subiectivă. Autorii subliniază că rezultatele obţinute au relevanţă ridicată pentru drepturile copiilor şi pentru implementarea programelor care permit participarea adolescenţilor la decizii privind viaţa lor, precum şi pentru îmbunătăţirea politicilor pentru copii şi adolescenţi. În lucrarea Sport and physical activity and school children’s subjective well-being in four European countries , elaborată de Sergiu Bălțătescu (Universitatea din Oradea, România), Klára Kovács (Universitatea din Debrecen, Ungaria), Ferran Casas (Universitatea din Girona, Spania), Dagmar Kutsar (Universitatea din Tartu, Estonia) şi Dorota Strózik (Universitatea Economică, Poznan), se urmăreşte efectul activităţii fizice şi sportive asupra bunăstării subiective copiilor. Autorii menţionează o serie de beneficii psihosociale pentru copiii şi adolescenţii care practică sport: îmbunătăţirea rezultatelor academice, creşterea stimei de sine, reducerea depresiei şi anxietăţii, a tendinţelor suicidale, precum şi creşterea satisfacţiei faţă de viaţă, puse în evidenţă în literatură. Autorii şi-au propus să testeze relaţia dintre practicarea sportului, activităţilor fizice în cazul copiilor şi adolescenţilor din România, Ungaria, Estonia şi Spania, utilizând baza de date a cercetării „Children’s Worlds – International Survey of Children’s Well-Being” (2013–2014). În cadrul lucrării Well-being through arts in contemporary school (lucrare distribuită), Loredana Muntean şi Adina Vesa (Universitatea din Oradea) au pus în evidenţă rolul artei şi al activităţilor artistice în a creşte starea de bunăstare a copiilor în şcoala primară. Cercetarea empirică realizată a fost complexă, utilizând în acelaşi timp mai multe metode de cercetare: anchetă (chestionar şi interviu), experimentul şi observaţia. Obiectivele cercetării vizează aspectele reale care pot contribui la creşterea bunăstării copiilor: evaluarea capacităţii elevilor din şcoala primară de a percepe factorii determinanţii ai bunăstării subiective, propunerea unor modele noi de activităţi artistice care să permită fiecărui elev să-şi creeze un model de autoreglare a stării, precum şi măsurarea capacităţii de autoreglare a propriei bunăstări prin intermediul acestui tip de activităţi. Rezultatele cercetării au evidenţiat importanţa învăţării încă din copilărie a modurilor şi tehnicilor de autoreglare, care funcţionează eficient, în funcţie de personalitatea copilului/adultului. Autoarele pledează ca în perioada de studiu să fie oferite mai multe abordări ale conţinutului şcolar, iar învăţarea să se realizeze într-un mod transdisciplinar, inclusiv prin intermediul activităţilor artistice, întrucât acestea sporesc bunăstarea subiectivă. Secţiunea dedicată bunăstării subiective a copiilor a fost un prilej de întâlnire a cercetătorilor interesaţi şi implicaţi în acest domeniu. În încheiere, pledez pentru importanţa cercetării bunăstării subiective a copiilor, întrucât „În abordarea bunăstării şi calităţii vieţii copilului, nu trebuie să uităm că, prin definiţie, calitatea vieţii include percepţiile, evaluările şi aspiraţiile celor studiaţi, aşadar şi cele ale copiilor şi adolescenţilor sunt esenţiale. Cu alte cuvinte, nu trebuie să facem 178 COSMINA-ELENA POP 4 confuzie între bunăstarea copilului şi părerea adulţilor despre aceasta. Ambele sunt importante, dar în acelaşi timp, sunt parte a realităţii sociale complexe pe care o denumim bunăstarea copilului” (F. Casas, 2011, 564–565). BIBLIOGRAFIE Casas, F. (2011), Subjective Social Indicators and Child and Adolescent Well-being, in Child Indicators Research , Volume 4, Issue 4, pp. 555–575. 